Windows Movie Maker

Αρχικές εκδόσεις

Η πρώτη έκδοση του Windows Movie Maker συμπεριλαμβανόταν με τα Windows Me.
Η έκδοση 1.1 συμπεριλαμβανόταν με τα Windows XP και παρείχε υποστήριξη δημιουργίας αρχείων DV AVI και WMV 8. Η έκδοση 2.0 κυκλοφόρησε το Νοέμβριο του 2002 ως μια δωρεάν αναβάθμιση και πρόσθεσε νέες λειτουργίες. Η έκδοση 2.1 συμπεριλαμβανόταν στα Windows XP Service Pack 2.

Windows Vista

Η επόμενη έκδοση του Movie Maker κυκλοφόρησε ως μέρος των Windows Vista και, όπως και τα περισσότερα στοιχεία των Windows, ανέφερε αριθμό έκδοσης 6.0.6000, ίδια με του Windows Vista. Περιλαμβάνει νέα εφέ και μεταβάσεις, υποστήριξη αναπαραγωγής στο Xbox 360 και υποστήριξη της μορφής DVR-MS. Η έκδοση HD στις εκδόσεις Premium και Ultimate πρόσθεσε επίσης υποστήριξη για λήψη από βιντεοκάμερες HDV. Ο οδηγός εγγραφής δημιούργησε επίσης αρχεία τύπου DVR-MS από ταινίες HDV. Ωστόσο, η έκδοση του Windows Movie Maker των Windows Vista κατάργησε την υποστήριξη για την εισαγωγή βίντεο από αναλογική πηγή βίντεο, όπως αναλογική κάμερα, VCR ή web camera.
Καθώς ορισμένα παλαιότερα συστήματα ενδέχεται να μην μπορούν να εκτελέσουν τη νέα έκδοση του Windows Movie Maker, η Microsoft κυκλοφόρησε επίσης μια ενημερωμένη έκδοση 2.6 για τα Windows Vista στο Κέντρο λήψης της Microsoft. Αυτή η έκδοση περιλάμβανε τα παλιά εφέ και τις μεταβάσεις, και βασικά είναι ίδια με την έκδοση 2.1, αλλά χωρίς τη δυνατότητα λήψης βίντεο. Η εγκατάσταση απαιτεί τα Windows Vista και προορίζεται μόνο για χρήση σε υπολογιστές όπου δεν είναι δυνατή η εκτέλεση της  έκδοσης επιταχυνόμενου υλικού.
Μια έκδοση WPF (Windows Preservation Foundation) του Windows Movie Maker συμπεριλαμβανόταν επίσης σε κάποια builds ανάπτυξης των Windows Vista, αλλά καταργήθηκε στην επαναφορά της ανάπτυξης τον Αύγουστο του 2004. Μετά από αυτό, η διεπαφή για το Windows Movie Maker που βασίζεται στο WPF διατηρήθηκε στα Windows Vista.

Windows Live

Μια νέα έκδοση του λογισμικού, που μετονομάστηκε σε Windows Live Movie Maker 2009 κυκλοφόρησε ως beta στις 17 Σεπτεμβρίου του 2008 και κυκλοφόρησε επίσημα ως αυτόνομο προϊόν μέσω της σουίτας Windows Live Essentials στις 19 Αυγούστου του 2009. Αυτό ήταν αποτελεσματικά ένα εντελώς νέο λογισμικό, καθώς δεν μπορούσε να διαβάσει τα έργα που δημιουργήθηκαν από παλαιότερες εκδόσεις και δεν υποστήριξε προσαρμοσμένες μεταβάσεις XML γραμμένες για τις προηγούμενες εκδόσεις. Επιπλέον, αφαιρέθηκαν πάρα πολλά χαρακτηριστικά.
Επίσης η διεπαφή του Movie Maker επανασχεδιάστηκε στην έκδοση του Windows Live για να χρησιμοποιήσει μια Κορδέλα, όπως και το Office 2007. Πρόσθεσε χαρακτηριστικά όπως το "Auto Movie" και τη δυνατότητα εξαγωγής βίντεο απευθείας σε DVD και YouTube. Ορισμένες προηγμένες λειτουργίες αφαιρέθηκαν επίσης από το λογισμικό, όπως η σταθεροποίηση εικόνας και η δυνατότητα εγγραφής φωνητικών εντολών.
Το Movie Maker 2009 υποστήριζε τα Windows Vista και Windows 7. Καθώς η προηγούμενη έκδοση του Windows Movie Maker δεν συμπεριλαμβάνεται πλέον με το λειτουργικό σύστημα, ο μόνος τρόπος για την απόκτηση του Movie Maker στα Windows 7 και αργότερα, είναι μέσω της σουίτας του Windows Live Essentials, αν και ορισμένοι κατασκευαστές εγκατέστησαν την εφαρμογή σε νέους υπολογιστές.
Μια ενημερωμένη έκδοση, το Windows Live Movie Maker 2011, κυκλοφόρησε στις 17 Αυγούστου του 2010, προσθέτοντας χαρακτηριστικά όπως λήψεις κάμερας, υποστήριξη βίντεο υψηλής ευκρίνειας, δυνατότητα άμεσης φόρτωσης βίντεο στο SkyDrive και Facebook και τη δυνατότητα προσθήκης αρχείων πολυμέσων που είναι αποθηκευμένα σε κοινόχρηστα δίκτυα σε έργα.

2012

Το Windows Movie Maker 2012 κυκλοφόρησε τον Απρίλιο του 2012 με την απόσυρση του Windows Live. Επαναφέρθηκε η υποστήριξη για την καταγραφή φωνητικών συνομιλιών, μαζί με ένα μίκτη ήχου και ενσωμάτωση με πολλές δωρεάν μουσικές υπηρεσίες. Το H.264/MP4 έγινε η προεπιλεγμένη μορφή (αντικαθιστώντας το Windows Media Video, αλλά μπορεί ακόμα να χρησιμοποιηθεί), ενώ προστέθηκε και υποστήριξη για μεταφόρτωση βίντεο στο Vimeo και η σταθεροποίηση του βίντεο ως αποκλειστικό χαρακτηριστικό των χρηστών των Windows 8.

Υποδοχή

Η έκδοση 1.0 που συμπεριλαμβανόταν με τα Windows Me επικρίθηκε ευρέως ότι είχε "μεγάλη έλλειψη δυνατοτήτων" και ότι οι ταινίες μπορούσαν να αποθηκευτούν μόνο στη μορφή ASF της Microsoft. Η υποδοχή των εκδόσεων 2.0 και 2.6 ήταν λίγο πιο θετική.
Πολλοί χρήστες απογοητεύτηκαν από την κατάργηση πολλών χαρακτηριστικών στο Live Movie Maker 2009. Ορισμένες από αυτές τις λειτουργίες προστέθηκαν εκ νέου.
Τον Ιούνιο του 2008 κυκλοφόρησε στο διαδίκτυο ένα υπόμνημα από τον Μπιλ Γκέιτς όπου επέκρινε έντονα τη διαδικασία λήψης του Movie Maker εκείνη την εποχή. Το υπόμνημα αυτό ήταν αρχικά διαθέσιμο στο διαδίκτυο ως μέρος των αποδεικτικών στοιχείων των εναγόντων στην αγωγή Comes v. Microsoft Corp, και υποβλήθηκε ως αποδεικτικό στοιχείο στην υπόθεση αυτή στις 16 Ιανουαρίου του 2007.